《用韵谢子真》
宋代·林希逸

到了于鱼真得计，从前飞鸟倦知还。低头未羡居辕下，拙手何妨缩袖间。

说偈不嫌如泻水，著书岂必要藏山。渔翁学士皆閒梦，此事谁知若是班。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。